Shadows (film, 1959)
Shadows () je američki crno-bijeli film snimljen 1959. u režiji Johna Casavettesa, kome je predstavljao režijski debi, poznat kao jedno od prvih značajnih ostvarenja, odnosno svojevrsni začetak moderne američke nezavisne kinemtaografije.

Po žanru je drama, a protagonisti su troje mladih crnaca koji žive na Manhattanu - jazz muzičar Hugh (koga glumi Hugh Hurd, njegova sestra Lelia (koju glumi Lelia Gordon) i neodgovorni "hipsterski" brat Benny (koga glumi Ben Carruthers). Radnja prikazuje epizode iz njihovih života, što uključuje ljubavnu vezu Lelie (koja je dovoljno svijetle puti da "prođe" kao bjelkinja) sa bijelim mladićem po imenu Tony (koga glumi Anthony Ray).

Cassavetes je film u originalnoj verziji snimio 1957. godine, ali je nakon premijere izgubio jedinu kopiju, te se ta verzija, sve do 2004. godine, smatrala izgubljenom. Nova verzija, koju je snimio sa kamerom od 16 mm, se u mnogo čemu odlikovala nastojanjem za što većom autentičnošću; tako su likovi dobili ime po glumcima koji su ih tumačili, a Cassavetes je kasnije tvrdio da je snimao bez scenarija, odnosno inzistirao da glumci improviziraju vlastite tekstove i scene. Za Shadows je također bio karakterističan gotovo dokumentaristički pristup umjetničkom miljeu New Yorka u vrijeme tzv. Beat generacije, ali i jazz muzika koju je napisao Charles Mingus. Nakon premijere je oduševio kritičare, i učinio Cassavetesa jednim od najpoznatijih art, odnosno nezavisnih sineasta u SAD. Shadows dan-danas uživa kult status.

Izvori

Literatura

Ray Carney. The Films of John Cassavetes: Pragmatism, Modernism, and the Movies. Cambridge: Cambridge University Press, 1994.
Ray Carney. Shadows. London: British Film Institute, 2001.
Ray Carney. Cassavetes on Cassavetes. London: Faber and Faber, 2001.

Vanjske veze
 
 
 Criterion Collection essay by Gary Giddins
 Nick Schager review of Shadows
 The quest for the first version of Shadows
 1961 New York Times review

Američki filmovi
Dramski filmovi
Authority control 2